Farhot

Farhot, oikealta nimeltään Farhad Samadzada, on afganistanilaissyntyinen muusikko ja musiikkituottaja.

Farhot syntyi Afganistanissa, josta muutti sotapakolaisena Saksaan 1980-luvulla. Farhot johtaa Kabul Fire -levy-yhtiötä ja kustantamoa. Hän on tuottanut muun muassa Isaiah Rashadia, Selah Sueta ja Talib Kwelia. Farhotin musiikissa on merkittäviä vaikutteita afganistanilaisesta kulttuurista.  

Esikoisalbumi Kabul Fire Vol. 1 julkaistiin 2013. Albumilla Kabul Fire Vol. 2 (2021) ovat vierailevina esiintyjinä Juju Rogers, Nneka, Tiggs Da Author ja Maverick Sabre. Albumin kappaleissa on näytteitä afganistanilaisista elokuvista. Kappaleessa ”Sampling Watana” kuullaan puhuttua sanaa Hampurissa asuvalta afganistanilaisartistilta Moshtarilta. Kabul Fire Vol. 2 sai hyvät arvostelut The Guardianin kriitikolta Ammar Kalialta.

Diskografia

Soololbumit

 Kabul Fire Vol. 1 (2013)
 Kabul Fire Vol. 2 (2021)

Lähteet 
 Discogs

Viitteet 

Saksalaiset hip hop -artistit
Saksalaiset musiikkituottajat
1980-luvulla syntyneet
Elävät henkilöt